joelniklaus/EU_Wikipedias huggingface dataset:
Line (pikaviestin)

Line (tyyliteltynä LINE) on korealainen pikaviestintäohjelma, joka on suosittu erityisesti Japanissa. Sen kautta voi soittaa ääni- ja videopuheluita sekä lähettää tekstimuotoisia viestejä.

Sovellus ylitti 600 miljoonaa käyttäjää vuonna 2015.

Lähteet

Aiheesta muualla 
 Verkkosivut 

Pikaviestintäohjelmat
Android-sovellukset
iOS-sovellukset
BlackBerry-sovellukset
Windows Phone -sovellukset
Windows 10 Mobile -sovellukset
Windows-ohjelmat
Mac OS -ohjelmat‎
Anne-Marie (kuningatar)

Kreikan kuningatar Anne-Marie (Anne-Marie Dagmar Ingrid) s. 30. elokuuta 1946 Amalienborgin linna, Kööpenhamina, on Tanskan prinsessa ja kuningatar Margareeta II:n sekä prinsessa Benedikten sisar. Hän on Tanskan kuninkaan Fredrik IX:n ja kuningatar Ingridin kolmesta tyttärestä nuorin.

Hän meni naimisiin 18. syyskuuta 1964 Ateenassa Kreikan kuningas Konstantin II:n kanssa. Heillä on viisi lasta:
 Prinsessa Alexia, s. 10. heinäkuuta 1965
 Kruununprinssi Pavlos, s. 20. toukokuuta 1967
 Prinssi Nikolaos, s. 1.lokakuuta 1969
 Prinsessa Theodora, s. 9. kesäkuuta 1983
 Prinssi Philippos, s. 26. huhtikuuta 1986

Kuningasperhe lähti maanpakoon joulukuussa 1967. Anne-Marie sai vallankaappausten , vastavallankaappausyritysten ja nopeiden muuttojen aikana keskenmenon. Perhe asui ensin Roomassa ja vuodesta 1974 Englannissa. He vierailivat Kreikassa lyhyesti kuningatar Frederican hautajaisissa 1983, yksityisesti 1993 ja säännöllisemmin vuodesta 2003.

Lähteet

Aiheesta muualla 

Tanskan kuninkaalliset
Vuonna 1946 syntyneet
Elävät henkilöt
Samsung Galaxy A3 (2017)

Samsung Galaxy A3 (2017) on Samsungin 13. tammikuuta 2017 julkaisema älypuhelin.

Tekniset tiedot

Muotoilu

Näyttö 
Samsung Galaxy A3 (2017) -älypuhelimessa on 4,7-tuumainen teräväpiirtonäyttö.

Paino ja mitat 
Laite painaa 138 grammaa ja sen mitat ovat 135,4 x 66,2 x 7,9 millimetriä. Laite on vain 7,9 millimetriä ohut.

Fyysiset osat

Järjestelmäpiiri 
Laitteesta löytyy Samsungin Exynos 7 Octa 7870 -järjestelmäpiiri, jossa grafiikkapiirinä toimii Mali-T830 MP2.

Muisti 
Laitteessa on 2 gigatavua RAM-muistia ja 16 gigatavua sisäistä muistia. Lisäksi tallennustilaa voidaan laajentaa enintään 256 gigatavun microSD-kortilla.

Akku 
Akun kapasiteetti on 2 350 milliampeerituntia tässä laitteessa.

Kamerat 
Takakameran tarkkuus on 13 megapikseliä. Etukameran tarkkuus on 8 megapikseliä.

Videokuvaus voidaan tehdä 1080p (täysteräväpiirto) -resoluutiolla 30 fps.

Ohjelmisto 
Julkaisuhetkellä laitteessa oli esiasennettuna Android 6.0 "Marshmallow".

Lähteet 

 Phonearena: Samsung Galaxy A3 (2017)

Galaxy A3 (2017)
Android-pohjaiset laitteet
Vuoden 2017 matkapuhelimet
Samsung Galaxy A8 (2016)

Samsung Galaxy A8 (2016) on Samsung Electronicsin lokakuussa 2016 julkaisema älypuhelin, jossa on esiasennettuna Android 6.0 "Marshmallow" -käyttöjärjestelmä.

Tekniset tiedot

Muotoilu
Samsung Galaxy A8 (2016) -älypuhelimessa on 5,7-tuumainen näyttö Full HD-resoluutiolla. Laite on vain 7,2 mm ohut.

Fyysiset osat
Laitteesta löytyy Samsungin oma Exynos 7 Octa 7420-prosessori. Laitteessa on 3 Gigatavua RAM-muistia ja 32 Gigatavua sisäistä muistia. Puhelimen muisti on laajennettavissa enintään 256 Gigatavun microSD-kortilla.

Kamerat ja multimedia
Laitteessa on 16 Megapikselin takakamera. Etukameran tarkkuus on puolestaan 8 Megapikseliä.

Videokuvaus voidaan tehdä 1080p (Full HD) -resoluutioilla 30fps.

Ohjelmisto 
Julkaisuhetkellä laitteessa oli esiasennettuna Android 6.0 "Marshmallow".

Lähteet 
https://www.phonearena.com/phones/Samsung-Galaxy-A8-2016_id10542

Galaxy A8 (2016)
Android-pohjaiset laitteet
Vuoden 2016 matkapuhelimet
Kosketusnäytölliset älypuhelimet
HMS Triton (N15)

HMS Triton (viirinumero N15) oli Britannian Kuninkaallisen laivaston vuonna 1938 vesillelaskettu T-luokan sukellusvene, joka tuhoutui toisessa maailmansodassa 18. joulukuuta 1940.

Valmistus 

Alus tilattiin 23. maaliskuuta 1936 Vickers Armstrongilta Barrow-in-Furnessista ja sen köli laskettiin 28. elokuuta 1936. Alus laskettiin vesille 5. lokakuuta 1937 ja se otettiin palvelukseen 9. marraskuuta 1938.

Palvelus 
HMS Triton määrättiin 2. sukellusvenelaivueeseen. Alus lähti 2. syyskuuta 1939 Portsmouthista Dundeehen saattajanaan HMS Sardonyx. Hastingsin edustalla HMS Beagle vapautti Sardonyxin saattotehtävästä jatkaen Tritonin saattamista. Seuraavana päivänä Humberin majakkalaivan kohdalta sukellusvene jatkoi matkaansa yksin. Se saapui Dundeehen 4. syyskuuta kiinnittyen laituriin HMS Oxleyn viereen.

Alus lähti 5. syyskuuta Dundeesta ensimmäiselle partiomatkalleen Norjan lounaisrannikolle Stavangerin alueelle. Se upotti 10. syyskuuta HMS Oxleyn, joka ei vastannut tunnistusviestiin. Uponneesta sukellusveneestä pelastui vain kaksi miestä. Triton palasi Rosythiin 22. syyskuuta ja se jatkoi matkaansa Dundeehen, jonne alus saapui 24. syyskuuta.

Alus lähti 6. lokakuuta toiselle partiomatkalleen Norjan etelärannikolle Kristiansandin ja Stavangerin välille. Se palasi 24. lokakuuta Rosythiin. Alus lähti 6. marraskuuta kolmannelle matkalleen Skagerrakin alueelle. Ennen partiointialueelle siirtymistä alus harjoitteli yhdessä HMS Grimsbyn kanssa. Se palasi 21. marraskuuta Rosythiin. Neljännelle matkalleen alus lähti 4. joulukuuta jälleen Norjan lounaisrannikolle lähelle Stavangeria, mistä se palasi 19. joulukuuta Rosythiin.

Alus siirrettiin 20. joulukuuta huollettavaksi Rosythin telakalle, mistä se vapautui jouluaattona.
Huhtikuussa 1940 se hyökkäsi Norjan rannikolla havaitsemaansa saksalaisia hyökkäysjoukkoja kuljettanutta saattuetta vastaan. Hyökkäyksessä upposi kaksi joukkojenkuljetusalusta ja niiden saattaja. Kuukautta myöhemmin alus upotti jälleen kuljetusaluksen Norjan rannikolla.

Syyskuussa 1940 alus siirrettiin Välimerelle päällikkönään luutnantti Pizey. Aleksandriaan sijoitettu alus partioi Välimerellä ja se upotti lokakuussa Genovan edustalla rahtialuksen. Alus tulitti kansitykillä Vadoa ja Savonaa.

Alus lähti 28. marraskuuta partiomatkalle Otrantonsalmeen eikä koskaan palannut. Sen uskotaan hyökänneen 6. joulukuuta italialaisen rahtialuksen Olimpian ja sen saattajien kimppuun Durazzon edustalla. Aluksen tuhoutuminen voi johtua joko miinaan osumisesta tai sitten saattajana toimineen torpedovene RN Clion onnistuneesta syvyyspommi-iskusta.

Päälliköt 
Aluksen päällikköinä olivat:
Hugh Patrick de Crecy Steel 7. kesäkuuta 1938 - 25. marraskuuta 1939
Edward Fowle Pizey 25. marraskuuta 1939 - 19. elokuuta 1940
Guy Claud Ian St. Barbe Slade Watkins 19. elokuuta - 18. joulukuuta 1940

Lähteet

Viitteet 

Kuninkaallisen laivaston T-luokan sukellusveneet
Vickersin valmistamat alukset
Kyberturvallisuuskeskus

Kyberturvallisuuskeskus () on Liikenne- ja viestintäviraston alainen viranomainen, jonka toiminta alkoi 1. tammikuuta 2014. Sen vastuulle siirtyivät kaikki CERT-toiminnot. Vuoden 2018 loppuun saakka Kyberturvallisuuskeskus toimi Viestintäviraston alaisuudessa.

Keskus perustettiin osana Suomen valtion ensimmäistä kyberturvallisuusstrategiaa, joka hyväksyttiin valtioneuvoston yleisistunnossa 24. tammikuuta 2013.

Teleyritykset ja Kyberturvallisuuskeskus valvovat verkkoa haittaohjelmien ja haitallisen liikenteen aiheuttajien poistamiseksi. Sähköisen viestinnän palveluista annetun lain nojalla teleyrityksillä on velvollisuus huolehtia palvelujen tietoturvasta ja oikeus ryhtyä välttämättömiin toimenpiteisiin, kun haittaohjelmia havaitaan. Tarvittaessa ne rajoittavat tai estävät asiakkaansa liikennettä ja antavat opastusta. Suomi on muun muassa tämän johdosta yksi maailman puhtaimmista tietoliikenneympäristöistä.

Katso myös
 Kyberturvallisuus

Lähteet

Aiheesta muualla 
 Kyberturvallisuuskeskuksen verkkosivut

Liikenne- ja viestintäministeriö
Tietoverkkojen tietoturva
Suomen valtion virastot
Chuichu

Chuichu on kaksipäinen lohikäärmeen kaltainen jumala, sateenkaari, inkojen mytologiassa. Inkat ymmärsivät jonkinlaisen yhteyden sateenkaaren ja auringon välillä, mutta eivät tienneet, kuinka sateenkaaren värit muodostuivat. He pitivät sateenkaarta auringon jumalan Intin viestinä. Chuichun ajateltiin tuovan elämää sateen ja auringon mukana maahan. Chuichun arveltiin liittävän inkojen kosmoksen kolme perusosaa, taivaan, maan pinnan ja maanalaisen valtakunnan toisiinsa.

Lähteet 

Jumalat
Myytit
Sandefjordin lentoasema

Sandefjordin lentoasema, Torp ()  on kansainvälinen lentoasema Sandefjordin koillispuolella Lounais-Norjassa.

Lentoyhtiöt ja kohteet 

Seuraavat lentoyhtiöt liikennöivät lentoja Sandefjordista:

 KLM: Amsterdam
 Norwegian Air Shuttle: Alicante, Gran Canaria, Málaga, Palma de Mallorca
 Ryanair:
 Widerøe: Bergen, Kööpenhamina, Stavanger, Trondheim; kausittainen: Tromssa, Harstad/Narvik
 Wizz Air: Bucharest, Gdansk, Katowice, Lublin, Olstyn, Poznan, Riika, Skopje, Szczecin, Vilna, Varsova, Wroclaw

Lähteet

Sandefjord
Norjan lentoasemat
Ducati 851

Ducati 851 on Ducatin valmistama moottoripyörämalli. Sitä valmistettiin vuosina 1987–1991. Alun perin pyörä piti nimetä 850 malliksi, mutta Ducatin teknisen johtajan Gianluigi Mengolin ehdotuksesta se vaihdettiin 851 malliksi vältyäkseen samankaltaisuudesta Fiat 850 kanssa.

Raymond Roche voitti Superbiken maailmanmestaruuden 851:llä kaudella 1990. Se oli Ducatin ensimmäinen kuljettajien mestaruus Superbikessa.

Lähteet

851
La Désirade

La Désirade on yksi Guadeloupen seitsemästä asutusta saaresta. Se sijaitsee noin 10 km itään Grande-Terrestä. Se on pitkänomainen, korallista ja kalkkikivestä muodostuva saari. Yli 200 vuoden ajan, vuoteen 1958 asti, se oli leprasiirtola. Saari on 11 km pitkä ja 2 km leveä. 

Saaren nimi tarkoittaa toivottua, ja sen antoi Kolumbus. Saari oli ensimmäinen pala maata, jonka Kolumbus näki toisella matkallaan vuonna 1493.

Vuoden 1999 laskennassa saarella oli 1620 asukasta, vuonna 2010 heitä arvioitiin olevan 1579. Useimmat asukkaat asuvat Beauséjourin kylässä, aikaisemmalta nimeltään Grande-Anse.

Lähteet

Aiheesta muualla 

Guadalupa Online Matkailusivusto

Guadeloupen saaret
Tact Group

Tact Group on konserni, joka toimii Suomen, Ruotsin ja Puolan rahoitusmarkkinoilla. Suomessa henkilöstön määrä on yksi.

Suomessa toimii sen tililuottoja tarjoava yritys Tact Finance Oyj, joka on perustettu 2006. Yrityksen operationaalinen päätoimipaikka sijaitsee Turussa , ja lisäksi yrityksellä on toimistoja Helsingissä, Tukholmassa, Tallinnassa, Varsovassa ja Luxemburgissa. Henkilöstön määrä on 21.

Tact Finance Oyj noudattaa ECRC:n eli European Coalition for Responsible Credit:n vastuullisen luotonannon kriteereitä.

Lähteet 

Rahoitus
Suomalaiset yritykset
Töölön Ketterä

Töölön Ketterä on Helsingin Töölöstä kotoisin oleva grime-duo, joka on perustettu vuonna 2015. Yhtyeen muodostavat räppäri Matti8 (Tuisku Hakoniemi) ja tuottaja Handshaking (Fedja Kamari) .

Ura 
Töölön Ketterä perustettiin vuonna 2015 kahden ystävyksen ja kämppäkaverin toimesta. Duo teki ensimmäiset kappaleensa omakustanteena, mutta vuonna 2016 JVG:n perustama levy-yhtiö PME Records nappasi yhtyeen listoillensa ja Töölön Ketterän ensimmäinen EP, Töölön Ketterä EP julkaistiin PME Recordsin kautta 22. huhtikuuta 2016. 

Seuraavan kerran duo julkaisi uutta musiikkia 27. heinäkuuta 2016 Kiska kiinni / Broidi (feat. Sonny) -tuplasinglen myötä. Seuraava single Valitsemaanne numeroon (feat. Vesta) julkaistiin tasan viisi kuukautta myöhemmin, 27. joulukuuta 2016. Uusi single Huolel (feat. Kube) näki päivänvalon 5. huhtikuuta 2017. Seuraavana sinkkuna kuultiin kappale Kuplii (feat. VG+) huhtikuun lopulla.

Matti8 räppää Töölön Ketterän kappaleissa, Handshaking vastaa biittien tekemisestä ja osassa kappaleista myös laulusta.

Diskografia

Albumit 
 2018 – Mylly

EP:t 
 2016 – Töölön Ketterä EP
2019 – Ilmatila

Singlet 
 2016 - Ludoo
 2016 – Kiska kiinni / Broidi (feat. Sonny)
 2016 – Valitsemaanne numeroon (feat. Vesta)
 2017 – Huolel (feat. Kube)
 2017 – Kuplii (feat. VG+)
 2017 – Renegade Master
 2018 – Anna mun elää
2019 – Erilainen luuranko

Lähteet 

Suomalaiset hip hop -yhtyeet
Suomalaiset duot
Anne Meskanen

Anne Meskanen on suomalainen diplomaatti. Marraskuusta 2020 lähtien hän on työskennellyt Irakissa EU:n siviilikriisinhallintaoperaation varapäällikkönä. Aikaisemmin hän ollut Suomen suurlähettiläs Kabulissa Afganistanissa ja on lisäksi työskennellyt Suomen suurlähetystöissä Kosovossa ja Damaskoksessa.

Meskanen on Suomessa työskennellyt ulkoministeriön yleisten globaaliasioiden yksikössä.

Lähteet 

Suomen suurlähettiläät
Syntymävuosi puuttuu
Elävät henkilöt
Bugatti Automobiles

Bugatti Automobiles S.A.S. on ranskalainen urheiluautovalmistaja, jonka omistaa Volkswagen Group. Yrityksen kotipaikka on Molsheimissa, Ranskassa. Nykyisen Bugattin edeltäjä on Automobiles Ettore Bugatti, joka lakkautettiin vuonna 1963. Vuonna 1987 italialainen liikemies ostin Bugattin, ja yritys toimi virallisesti nimellä Bugatti Automobili S.p.A. Volkswagen Group osti Bugatti-nimen oikeudet vuonna 1998, ja ensimmäinen Volkswagenin kehittämä tuotantomalli, Veyron, esiteltiin vuonna 2005.

Historia
Ferdinand Piëchin johtama Volkswagen Group osti Bugatti-nimen oikeudet kesäkuussa 1998. Sitä ennen Volkswagen oli ostanut Lamborghinin ja Bentleyn.

Volkswagen perusti virallisesti uuden Bugattin 22. joulukuuta 2000. Karl-Heinz Neumannista tuli yrityksen johtaja. Seuraavaksi uusi yhtiö osti Ettore Bugattin vieratalona toimineen Château Saint Jean-kartanon Dorlisheimista, Molsheimin läheltä. Rakennus uudistettiin ja siitä tuli Bugatti Automobilesin päämaja. Uusi moderni tehdas rakennettiin kartanon läheisyyteen. Se avattiin 3. syyskuuta 2005.

Bugatti valmisti Veyron-nimistä mallia vuoteen 2015. Sen korvasi Bugatti Chiron.

Tuotteet

Bugatti Automobili SpA valmisti Bugatti EB110 -autoa 1990-luvulla. Volkswagen osti yrityksen myöhemmin.

Veyron

Bugatti Veyron EB 16.4:ää valmistettiin vuosina 2005–2015.

Auton suunnittelu alkoi 1999 nimellä EB 18/4 "Veyron"-nimisellä konseptiautolla.  Autossa oli paljon yhtäläisyyksiä lopullisen tuotantomallin kanssa. Veyronin pääsuunnittelijaksi tuli Hartmut Warkuß ja ulkomuodot suunnitteli Jozef Kabaň.
Giorgetto Giugiaro oli suunnitellut aiemmat Bugatti-autot.

Chiron

Veyronin seuraaja esiteltiin vuoden 2016 Geneven autonäyttelyssä. Sen nimeksi tuli Bugatti Chiron. Hinta on noin 2,4 miljoonaa euroa.

Chironissa on 1500 hevosvoimaa ja sen huippunopeus on noin 420 km/h. Se yltää 100 km/h:n 2.5 sekunnissa. Autoa valmistetaan 500 kappaletta.

La Voiture Noire 

Malli esiteltiin vuoden 2019 Geneven autonäyttelyssä. Ensimmäinen kappale autoa myytiin 11 miljoonalla eurolla.

La Voture Noiressa sama moottori kuin edeltäjässään Chironissa. Siinä on 1500 hevosvoimaa ja sen huippunopeus on noin 420 km/h. Se yltää 100 km/h:n 2,5 sekunnissa. Sen musta kori on hiilikuidusta käsin räätälöity ja siinä on muun muassa 6 pakoputkea, Auton esikuvana on ollut legendaarinen Bugatti Type 57 SC Atlantic.

Konseptiautot

Italdesign Giugiaron suunnitelmat
Volkswagen Group palkkasi Italdesign Giugiaron suunnittelemaan sarjan Bugatti-konseptiautoja. Ensimmäinen niistä oli EB118 joka oli kaksiovinen coupe. Se esiteltiin yleisölle Pariisin autonäyttelyssä 1998. Seuraavaksi tuli EB218, joka oli neliovinen sedan. Superauto 18/3 Chiron oli autoista viimeinen.

Lähteet
Playa de las Teresitas

Playa de las Teresitas on hiekkaranta Teneriffalla. Ranta on vaaleaa hienoa hiekkaa. Käyttäjiä ovat yleensä paikalliset. Ranta sijaitsee koillisessa ja sinne pääsee kätevästi autolla ja myös julkisilla välineillä. Ensin pitää mennä Santa Cruzin kaupungin bussiasemalle ja sieltä on jatkoyhteys bussilla rannalle (päätepysäkille).

Teneriffa
Uimarannat
Samsara (albumi)

Samsara on To/Die/Forin kuudes studioalbumi. Se julkaistiin 14. joulukuuta 2011 levymerkillä Massacre Records.

Kappaleet

Arvostelut 
 Desibeli.net: 
 Imperiumi.net:

Lähteet

Aiheesta muualla 
 Samsara discogs.com -sivustolla 

Vuoden 2011 albumit
To/Die/Forin albumit
Hr. Ms. Schorpioen

Hr. Ms. Schorpioen oli Alankomaiden kuninkaallisen laivaston Schorpioen-luokan monitori.

Valmistus 

Alus tilattiin Ranskasta Forges et Chantiers de la Méditerranéelta La Seyne-sur-Meristä ja sen köli laskettiin elokuussa 1867. Alus laskettiin vesille 18. tammikuuta 1868 ja se otettiin palvelukseen vielä saman vuoden lopulla 1. lokakuuta.

Palvelus 
Vuonna 1886 hinaaja törmäsi Den Helderin satamassa aluksen kylkeen ja Schorpioenen upposi saamaansa vuotoon kaksi tuntia myöhemmin. Alus saatiin kuitenkin nostettua ja kunnostettua. Vuonna 1906 alus poistettiin operatiivisista tehtävistä ja se muutettiin majoitusalukseksi. 

Toisen maailmansodan alussa saksalaiset valtasivat aluksen ja se hinattiin Saksaan, missä se palveli lähinnä varastona.  Sotatoimien päätyttyä alus löytyi Hampurista vuonna 1947 ja se hinattiin Amsterdamiin ja edelleen Den Helderiin, missä se sijoitettiin naisten vapaaehtoisen asepalvelun kasarmiksi.

Vuonna 1982 palveluksesta poistamisen jälkeen yksityinen säätiö osti aluksen. Se sijoitettiin kelluvaksi museoksi Middelburgiin. Seitsemän vuotta myöhemmin täydellisen kunnostuksen jälkeen se avattiin yleisölle. Vuonna 1995 laivasto lunasti aluksen ja se sijoitettiin osaksi laivastomuseota Den Helderiin. Alus on ollut avoinna toukokuusta 2000 alkaen puolentoista vuoden kunnostuksen valmistuttua, jonka aikana se palautettiin alkuperäiseen asuunsa.

Lähteet

Schorpioen-luokan monitorit
Museolaivat
Hr. Ms. Buffel

Hr. Ms. Buffel oli Alankomaiden kuninkaallisen laivaston Buffel-luokan monitori. Alus on ollut ankkurissa monissa tukikohdissa ja viimeiset 25 vuotta Amsterdamissa. Aluksella on keulaan maalattuna Naton runkonumero A884.

Valmistus 

Alus tilattiin Skotlannista Robert Napier and Sonsilta Glasgow'sta ja sen köli laskettiin 10. kesäkuuta 1867. Alus laskettiin vesille 10. maaliskuuta 1868 ja se otettiin palvelukseen vielä samana vuonna 22. heinäkuuta.

Palvelus 
Alus teki ainoan avomeripurjehduksensa siirtyessään Glasgow'sta Den Helderiin vuonna 1868. Matkalla alus keinui pahoin ja siihen tuli runsaasti vettä. Tämän jälkeen se pysyi Pohjanmerellä ja se teki ainoastaan yhden laivastovierailun Antwerpeniin Belgiaan vuonna 1871.

Alus osallistui aina vuoteen 1894 saakka lukuisiin kansallisiin sotaharjoituksiin maavoimien tukena, jonka jälkeen se oli reservissä. Myöhemmin se oli parin vuoden ajan koululaivana ja vuonna 1896 alkaen varasto- ja majoitusaluksena.

Vuonna 1973 alus poitettiin palveluksesta ja seuraavana vuonna se myytiin Rotterdamin kaupungille, joka muutti sen museolaivaksi. Alus avattiin yleisölle vuonna 1979. Alus siirrettiin 2013 säästö syistä Hellevoetsluisiin, jonne se saapui 5. lokakuuta. Alus sijoitettiin tilapäisesti tiilistä rakennettuun Jan Blankneyn kuivatelakkaan, joka oli vuokrattu kolmeksi vuodeksi. Alus saapui 7. helmikuuta 2015 lopulliselle ankkuripaikalleen Koningskade 2:een Het Grooten telakalle Hellevoetsluisiin, jonne historialliset alukset on tarkoitus kerätä. Alueella ovat Buffel, miinanraivaaja Bernisse ja majakkalaiva Noord Hinder.

Lokakuussa 2016 päätettiin, ettei aluksen kolmen vuoden vuokrasopimusta uusita. Ryhmä vapaaehtoisia päätti pelastaa aluksen yhteistyösä Rotterdamin ja Hellevoetsluisin kanssa.

Lähteet

Buffel-luokan monitorit
Museolaivat
Ekler’o’shock

Ekler’o’shock on ranskalainen, Pariisissa vuonna 2002 perustettu levy-yhtiö. Sen artisteja ovat muun muassa Benjamin Clementine, DatA, Polo & Pan, Limousine, Paris sekä Alexandre Chatelard. Ekler’o’shockin entisiä aristeja ovat muun muassa Danger, Marie Madeleine, Maxence Cyrin, Léonard de Léonard ja Terry Poison.

Lähteet

Ranskalaiset levy-yhtiöt
Air Austral

Air Austral  on réunionlainen lentoyhtiö. Sen kotikenttä on Roland Garrosin lentoasema Saint-Denisissä. Se lentää 15 kohteeseen Afrikassa, Euroopassa ja Aasiassa. Yhtiö perustettiin lokakuussa 1974 ja aloitti lennot seuraavan vuoden maaliskuussa. Se on aiemmin tunnettu nimillä Réunion Air Service ja Air Réunion.

Air Austral on yksi vuonna 2015 perustetun Vanilla Alliancen perustajajäsenistä.

Kohteet 

Air Austral lensi huhtikuussa 2017 reittilentoja 15 kohteeseen.

 
 Johannesburg
 
 Chennai
 
 Moroni
 
 Antananarivo
 Nosy Be
 Tamatave
 
 Port Louis
 Rodrigues

 
 Dzaoudzi
 
 Marseille
 Pariisi–CDG
 
 Saint-Denis (solmukohta)
 Saint-Pierre
 
 Mahé
 
 Bangkok

Laivasto 
Yhtiön laivasto heinäkuussa 2021:

Laivaston keski-ikä 8 vuotta (heinäkuu 2021).

Yhteistyökumppanit 
Air Australilla on yhteistyösopimuksia Air Francen, Lufthansan, Swissin, Alitalian, Luxairin ja Thai Airways Internationalin kanssa.

Lähteet

Aiheesta muualla 
 Air Australin kotisivut 

Ranskalaiset lentoyhtiöt
Réunion
Epilogue from the Past

Epilogue from the Past on To/Die/Forin kokoelma-albumi. Se julkaistiin 14. joulukuuta 2011 levymerkillä Spinefarm Records.

Kappaleet 
 
 
 
 
  (Acoustic version)

Arvostelut 
 Imperiumi.net:

Lähteet 

Vuoden 2010 kokoelma-albumit
To/Die/Forin albumit
Cult (To/Die/Forin albumi)

Cult on To/Die/Forin seitsemäs studioalbumi. Se julkaistiin 26. kesäkuuta 2015 levymerkillä Massacre Records. Albumi nousi Suomen virallisen lista sijalle 47.

Kappaleet

Arvostelut 
 Kaaoszine:

Lähteet

Aiheesta muualla 
 Cult discogs.com -sivustolla 

Vuoden 2015 albumit
To/Die/Forin albumit
Koivulehto

Koivulehto voi tarkoittaa:

 Jorma Koivulehto (1934–2014), kielitieteilijä ja professori
 Liisa Koivulehto (s. 1954), toimittaja
 Marjatta Koivulehto, elokuvaäänittäjä, -leikkaaja ja ohjaaja.
IPhone

iPhone (lausutaan ) on sarja Applen valmistamia älypuhelimia, jotka käyttävät sen omaa iOS-käyttöjärjestelmää. Sarjan ensimmäinen puhelin julkaistiin vuonna 2007.

iPhone 8 -puhelimien aiempia puhelimia suurempi muistimäärä on ollut aiheuttamassa DRAM-muistien hinnannousua vuonna 2017 9to5mac-verkkojulkaisun mukaan.

iPhone-puhelimet

Katso myös 
 iPad
 iOS

Lähteet

Aiheesta muualla 

 Virallinen sivusto

Apple
iOS-pohjaiset laitteet
IPad

iPad (lausutaan ) on sarja Applen valmistamia taulutietokoneita, jotka käyttävät sen omaa iOS-käyttöjärjestelmää. Sarjan ensimmäinen tuote julkaistiin 2010.

Tuotteet 

 iPad (2010)
 iPad 2 (2011)
 iPad (kolmas sukupolvi) (2012)
 iPad Mini (2012)
 iPad (neljäs sukupolvi) (2012)
 iPad Air (2013)
 iPad Mini 2 (2013)
 iPad Air 2 (2014)
 iPad Mini 3 (2014)
 iPad Mini 4 (2015)

 iPad Pro (2015)
 iPad (2017) (viides sukupolvi) (2017)
 iPad Pro (toinen sukupolvi) (2017)
 iPad (2018) (kuudes sukupolvi) (2017)
 iPad Pro (kolmas sukupolvi) (2018)
iPad (2019) 
 iPad Air (2019)
 iPad Mini (2019)
 iPad Pro (neljäs sukupolvi) (2020)
iPad Air (neljäs sukupolvi) (2020)

Katso myös 
 iPhone

Aiheesta muualla 

Apple
Humppa of Finland

Humppa of Finland Eläkeläiset-yhtyeen 21.4.2017 julkaistu albumi. Albumilla yhtye esittää humppaversioita kotimaisista alun perin englanniksi lauletuista kappaleista. Albumilla vierailee kappaleiden alkuperäisesittäjiä, sekä monia muita. Vierailevia artisteja on lähes 150, joista jokainen soittaa levyllä yhden lyönnin verran triangelia.

Albumi nousi heti Suomen virallisen listan kymmenennelle sijalle.

Kappaleet

Lähteet 

Vuoden 2017 albumit
Eläkeläisten albumit
Tiémoué Bakayoko

Tiemoué Bakayoko (s. 17. elokuuta 1994 Pariisi) on ranskalainen jalkapalloilija, joka edustaa Italian Serie A:ssa pelaavaa Milania lainalla englantilaisseura Chelseasta. Aiemmin hän on edustanut Monacoa kausina 2014–2017 ja lainalla kaudella 2019–2020, ja kauden 2020–2021 hän pelasi lainalla Italian Serie A:n Napolissa. Oikeajalkainen Bakayoko on pelipaikaltaan puolustava keskikenttäpelaaja.

Lähteet

Aiheesta muualla 
 

Vuonna 1994 syntyneet
Ranskalaiset jalkapalloilijat
Elävät henkilöt
Sanna Matinniemi

Sanna Matinniemi (s. 17. maaliskuuta 1990 Juankoski) on suomalainen oopperalaulaja, äänialaltaan jugendlich-dramaattinen sopraano. 

Oopperadebyyttinsä Matinniemi teki Saksassa Lyric Opera Studio Weimarissa Mozartin Don Giovanni -oopperan Zerlinan roolissa vuonna 2011. Hän debytoi Savonlinnan Oopperajuhlilla vuonna 2017 Aulis Sallisen Kullervo-oopperan Sisaren roolissa. Sitä ennen Matinniemeä kuultiin Savonlinnassa vuonna 2016 ESMO ry:n esittämän Jiří Pauerin säveltämän Punahilkka-oopperan nimiroolissa. Hänen tähänastisiin ulkomailla esitettyihin rooleihinsa kuuluvat mm. Richard Straussin Ariadne auf Naxos-oopperan Ariadnen päärooli (Wien, 2021), Verdin I Lombardi -oopperan Viclinda (Staatsoper Banska Bystrica), Mozartin Così fan tutte -oopperan Fiordiligi (Schlosstheater Schönbrunn, Wien) sekä Händelin Oreste-oopperan Ifigenia (Schlosstheater Schönrunn, Wien.)

Oopperatöidensä lisäksi Matinniemi esiintyy aktiivisesti orkesterisolistina ympäri Eurooppaa. Hän on myös aktiivinen liedlaulaja, ja on tullut Keski-Euroopassa tunnetuksi eritoten kansallissäveltäjämme Jean Sibeliuksen yksinlaulutuotannon esittäjänä. 
Suomessa Matinniemi on esiintynyt paljon pianisti Jenna Ristilän kanssa.

Matinniemi on palkittu useissa laulukilpailuissa, muun muassa Kangasniemen laulukilpailuissa (2012), Kansainvälisessä Sibelius-laulukilpailuissa (2015) sekä Savonlinnan Oopperajuhlien Timo Mustakallio-laulukilpailuissa Eero Rantala-palkinnolla (2015).

Suomessa Matinniemen opettajana on toiminut  Kuopion konservatoriossa vuosina 2009–2012 mezzosopraano Marjatta Airas.

Matinniemi opiskeli ulkomailla Wienissä maineikkaassa Universität für Musik und darstellende Kunst-yliopistossa, josta hän valmistui korkeimmin mahdollisin arvosanoin (summa cum laude) kamarilaulajatar Krassimira Stoyanovan oppilaana.

Lähteet 
Juankoskelta oopperasolistiksi: "Minä mikään diiva ole"
Mustakallio-voittajat samalla lavalla 

Suomalaiset sopraanot
Vuonna 1990 syntyneet
Elävät henkilöt
Anthropornis

Anthropornis on sukupuuttoon kuollut pingviinisuku, jota tavattiin Etelämantereelta ja eteläisestä Australiasta eoseenilta oligoseenin alkuun. Lähes kaikki fossiiliaineisto, joka koostuu pääasiassa yksittäisistä luista, tulee Antarktiksen niemimaan pohjoisosista (La Mesetan muodostuma, Seymour Island). Tyyppilajin (A. nordenskjoeldi) edustajat ovat, yhdessä uusiseelantilaisen Pachydyptes ponderosuksen eoseeniltä, kanssa suurimmat koskaan tunnetut pingviinit. Nämä linnut painoivat yli 80 kiloa ja niiden kokonaispituus ylitti 165 senttiä.

Lähteet 

Esihistorialliset linnut
Pingviinilinnut
Reggia di Portici

Reggia di Portici on kuninkaallinen palatsi Porticin kunnassa Etelä-Italiassa Napolin metropolikaupungissa.
 

Palatsin rakennutti Napolin kuningaskunnan kuningas Kaarle vuosina 1738 - 1742 Bourbonin suvun kesäasunnoksi. Kuningas vaimonsa Saksin Maria Amalian kanssa olivat ihastuneet alueen maisemiin. Palatsia suunnittelemaan palkattiin Antonio Canevarin johdolla arkkitehdit Giovanni Antonio Medrano, Luigi Vanvitelli ja Ferdinando Fuga. Sisätiloja koristamaan valittiin taidemaalari Giuseppe Bonito. 

Palatsia rakennettaessa tontilla kaivettiin, jolloin löydettiin tulivuorenpurkauksessa hautautuneen Herculaneumin aarteita. Näistä löydöistä muodostui palatsissa vuonna 1758 avattu museo Herculanense Museum. 1800-luvun alussa arkeologiset kokoelmat siirrettiin Napoliin ja ne muodostavat Napolin arkeologisen museon ytimen. 

Ranskan hallintavuosina 1806-1815 palatsia laajennettiin ja kunnostettiin. Tuolloin Napolin kuningas Joachim Murat myös kalusti palatsin ranskalaisilla empiretyylisillä huonekaluilla. 

Molempain Sisiliain kuningaskunnan kuningas Ferdinand II rakennutti rautatien Napolin ja Porticin välille yhdistäen samalla Napolin kuninkaallisen palatsin kesäpalatsiin. Rautatieosuus oli ensimmäinen Italiassa ja se vihittiin käyttöön 3. lokakuuta 1839. 

Nykyään palatsia ja sen maisemapuutarhoja sekä kasvitieteellistä puutarhaa hallinnoi Napolin yliopisto.

Lähteet

Aiheesta muualla

Napolin metropolikaupunki
Italian palatsit
Mediapolis

Mediapolis on Tampereen Tohlopissa sijaitseva noin 30 media-alan organisaation ja yrityksen kasvava ja kehittyvä keskus ja verkosto. Mediapoliksen suurimmat yksittäiset toimijat ovat Yle, Tampereen ammattikorkeakoulu TAMK ja Tampereen seudun ammattiopisto Tredu.

Lähteet

 

Tohloppi
Ylen rakennukset ja rakennelmat
Verso Food

Verso Food Oy on elintarvikealan yritys, joka kehittää ruokia suomalaisesta härkäpavusta. Yhtiö toimii pääosin brändinsä Beanitin nimellä. Beanit-brändin alle kuuluu myös Härkis, joka saapui markkinoille syyskuussa 2016. Yrityksen muita tuotteita ovat muun muassa Beanit Härkäpapusuikale ja Beanit Härkäpapumuru.

Verso Foodin tuotteet valmistetaan Kauhavalla vuonna 2019  avatussa tuotantolaitoksessa. Yhtiön toimisto sijaitsee Espoon Otaniemessä.

Verso Foodin liikevaihto vuonna 2018 oli 5,5 miljoonaa euroa.

Ratkaisutoimisto Seedi perusti yrityksen vuonna 2010  nimellä Nofu, mutta vuonna 2014 nimi muutettiin nykyiseen muotoon.

Maaliskuussa 2019 norjalainen säätiö-omisteinen Kavli osti Verso Foodin. Kavli-säätiö lahjoittaa vuosittain hyväntekeväisyyteen konsernin voitot, joita ei käytetä liiketoiminnan kehitykseen. Vuonna 2019 lahjoitettu summa oli 117,8 miljoonaa norjan kruunua , n. 11 miljoonaa euroa. Lahjoituksen kohteet ovat humanitaarinen työ, tutkimus ja kulttuuri.

Huhtikuussa 2021 Raisio osti Kavlilta Verso Food Oy:n koko osakekannan. Yrityskaupalla Raisio hankki kasviproteiinipohjaisten elintarvikkeiden myynnin johtajuuden Suomessa.

Lähteet

Suomalaiset elintarvikeyritykset
Suomalaiset elintarvikealan tuotemerkit
Pariisin ampumavälikohtaus 2017

Pariisin ampumavälikohtaus 2017 tapahtui, kun kolmea poliisia päin ammuttiin Avenue des Champs-Élysées -kadulla 20. huhtikuuta 2017. Yksi poliiseista kuoli ja kaksi loukkaantui. Terroristijärjestö Isis ilmoitti aluksi olleensa iskun takana. Seuraavana päivänä kuitenkin Ranskan viranomaiset tiedottivat, että  ampuja oli kertonut haluavansa tappaa poliiseita, mutta hänellä ei ollut ilmeisiä yhteyksiä islamistiradikalismiin.

Tekijä 
Tekijä on 39-vuotias mies ja kotoisin Pariisin itäisestä Chelles’n esikaupungista. On myös uutisoitu, että hän on saattanut tulla Pariisiin junalla Belgiasta. Belgian viranomaiset sanovat kuitenkin, ettei heillä ole tästä tietoa. Hän oli jo aiemmin yrittänyt vahingoittaa poliiseja useita kertoja. Yritykset olivat jatkuneet monta vuotta. Hän oli Ranskan kotimaan turvallisuuden viraston DGSI:n seurannassa. Vuonna 2001 hän varasti aseella uhaten auton ja törmäsi sillä toiseen ajoneuvoon, jonka kyydissä oli poliisiharjoittelija. Harjoittelija yritti ottaa tekijän kiinni, mutta tekijä ampui poliisia ja erästä toista miestä aseellaan rintaan. Hän jäi kiinni myöhemmin.

Vankilassa tekijä hyökkäsi vartijan kimppuun, otti tältä aseen ja ampui useita laukauksia. Vuonna 2005 hän sai tuomion kolmesta murhan yrityksestä. Kaksi näistä kohdistui poliisiupseeriin. Vuoden 2017 helmikuussa mies pidätettiin jälleen, koska poliisi epäili hänen suunnitelleen poliisien murhaamista. Mies päästettiin kuitenkin vapaaksi vähäisten todisteiden takia.

Ranskan sisäisen turvallisuuden virasto Direction générale de la Sécurité intérieure (DGSI) oli seurannut hänen liikkeitään.

Lähteet 

Pariisin historia
Vuoden 2017 rikokset
Nastja Säde Rönkkö

Nastja Säde Rönkkö (s. 1985) on suomalainen nykytaiteilija. Hän työskentelee Helsingistä ja Lontoosta käsin. Rönkkö on valmistunut taiteen kandidaatiksi Lontoon Central Saint Martins -taidekoulusta vuonna 2008 ja maisteriksi Slade School of Fine Artista vuonna 2011. Slade School of Fine Artsissa opiskellessaan hän innostui performanssitaiteesta. 

Rönkkö työskentelee itsenäisesti sekä osana LaBeouf, Rönkkö & Turner -kollektiivia, jonka muut jäsenet ovat Shia LaBeouf ja Luke Turner. Rosa Kuosmanen kuvailee Framen sivuilla Rönkön teosten käsittelevävän usein yhteisöllisyyttä, läsnäoloa, läheisyyttä, inhimillistä vuorovaikutusta sekä sosiaalisia rituaaleja ja Rönkön ”projektit ilmenevät yleensä performanssin, videon, tekstin, internetin tai erilaisten sosiaalisten interventioiden muodossa, tai niiden yhdistelminä”.

Rönkkö valittiin Vuoden 2019 nuoreksi taiteilijaksi.

Lähteet 

Suomalaiset performanssitaiteilijat
Vuoden nuori taiteilija -palkinnon saajat
Vuonna 1985 syntyneet
Elävät henkilöt
Ilja Karilampi

Ilja Karilampi (s. 1983 Göteborg, Ruotsi) on ruotsalainen taiteilija. Hän asuu ja työskentelee Berliinissä ja Tukholmassa. Hän käsittelee töissään muun muassa nykyajan urbaania ihmistä ja tämän suhdetta massa- ja popkulttuuriin. Karilampi hyödyntää taiteessaan esimerkiksi logoja ja ikoneja. Hänen teoksensa käsittävät installaatioita, veistoksia ja mediataidetta.

Karilampi opiskeli Staatliche Hochschule für Bildende Künste, Städelschulessa Frankfurtissa ja Kungl. Konsthögskolanissa Tukholmassa. 

Karilampi on pitänyt useita yksityisnäyttelyitä, esimerkiksi pelkästään vuonna 2014 hänellä oli kymmenen näyttelyä eri puolilla maailmaa.   

Karilampi on mukana Kiasman Ars 17 -näyttelyssä Helsingissä.

Lähteet

Aiheesta muualla 
 Taiteilijan kotisivut 
Ruotsalaiset taiteilijat
Vuonna 1983 syntyneet
Elävät henkilöt
Andrei Boguš

Andrei Boguš (s. 1987 Pietari, Venäjän SFNT, Neuvostoliitto) on venäläinen post-internet-suuntausta edustava taiteilija, joka asuu Helsingissä. Hän on opiskellut Helsingin Kuvataideakatemiassa, ja lisäksi hän on suorittanut psykologian kandidaatin tutkinnon Pietarissa.

Boguš hyödyntää töissään internetistä löydettyä ainesta, kuten Tumblr-yhteisöjä, sosiaalisen median käyttöliittymiä, nykymuotia ja mainonnan estetiikkaa. Näistä hän luo erilaisilla digitaalisilla menetelmillä todellisessa maailmassa olemassa olevia asioita ja pintoja. Hän tekee myös installaatioita, esimerkiksi suuria tulosteita puoliabstrakteista sommitelmista ja kuvastoltaan vääristyneitä verkkosivuja.

Bogušin teos Proposal for image placement on esillä Kiasmassa Ars17-näyttelyssä. Hänellä on ollut yksityis- ja parinäyttelyitä Venäjällä, Suomessa, Italiassa ja Virossa, esimerkiksi Suomen valokuvataiteen museossa vuonna 2016. Lisäksi hänen töitään on ollut esillä erilaisissa näyttelyissä ympäri maailman.

Lähteet

Aiheesta muualla 
 Bogušin kotisivut 
 Andrei Bogušin videohaastattelu

Venäläiset taiteilijat
Vuonna 1987 syntyneet
Elävät henkilöt
Pink Twins

Pink Twins on suomalainen taiteilijaduo, jonka muodostavat veljekset Juha Vehviläinen (s. 1978) ja Vesa Vehviläinen (s. 1974). Kuvataidetta ja musiikkia videotaiteessaan yhdistelevä, Helsingissä toimiva duo on ollut aktiivinen vuodesta 1997. Pink Twinsin teoksia on esitetty näyttelyissä ja festivaaleilla jokaisella mantereella ja live-esiintymisiä nähty Euroopassa, Amerikoissa, Aasiassa ja Australiassa.

Pink Twinsin taide on tyypillisesti videoinstallaatioiden muodossa, mutta duo tunnetaan myös näyttävistä live-esiintymisistään. Pink Twins julkaisee musiikkiaan myös Spotify-, Apple Music- ja SoundCloud-musiikintoistopalveluissa.

Vuonna 2015 Pink Twins oli ehdolla Ars Fennica -palkinnon saajaksi.

ARS17 
Nykytaiteen museo Kiasmassa 31.3.2017–14.1.2018 järjestetyn ARS17-näyttelyn ARS17+-verkkonäyttelyssä oli esillä Pink Twinsin teos Infinity (2017). Verkossa sijaitseva vuorovaikutteinen ääniteos on miksausalusta, jolla kuka tahansa voi versioida ja yhdistellä sekä julkaista Pink Twinsin äänitaiteesta uusia teoksia.

Infinity on hankittu Kiasman online-taiteen kokoelmiin.

Lähteet

Aiheesta muualla 
 Pink Twinsin kotisivut
 Helsingin Sanomat, verkkolehti 16.12.2014: "Ars Fennica -taidepalkinnosta kilpailee tänä vuonna neljä suomalaista taiteilijaa ja yksi taiteilijapari" http://www.hs.fi/kulttuuri/art-2000002785636.html (vierailtu 21.4.2017)

Suomalaiset videotaiteilijat
Suomalaiset taiteilijaryhmät
Sisarukset
Hito Steyerl

Hito Steyerl (s. 1966 München) on saksalainen taiteilija ja elokuvantekijä. Hänen teoksensa ovat usein videoinstallaatioita, jotka käsittelevät muun muassa mediaan, teknologiaan, poliittiseen väkivaltaan ja kuvien maailmanlaajuiseen kiertoon liittyviä kysymyksiä. Steyerl tunnetaan myös kirjoittajana ja luennoitsijana.

Steyerl Suomessa 
Steyerlin kaksi videoinstallaatiota, Factory of the Sun (2015) sekä How Not to be Seen: A Fucking Didactic Educational .MOV File (2013) oli esillä Kiasman ARS17-näyttelyssä. Vuosina 2012–13 Steyerl toimi vierailevana professorina Kuvataideakatemiassa Helsingissä.

Lähteet

Aiheesta muualla 
 Hito Steyerl’s HOW NOT TO BE SEEN: A F**king Didactic Educational .MOV File. MoMA:n blogi. Viitattu 21.4.2017.
 Sun, Sky, Screen and Cloud. Kunstkritikk. Viitattu 21.4.2017.

Saksalaiset taiteilijat
Vuonna 1966 syntyneet
Elävät henkilöt
Metamodernismi

Metamodernismi on taiteen suuntaus, joka on etsiytynyt myös liike-elämän analysointiin. 

Vuonna 2010 julkaistussa esseessään Notes on Metamodernism kulttuuriteoreetikot Timotheus Vermeulen ja Robin van den Akker määrittelevät metamodernin värähtelyksi modernistisen innostuneen sitoutuneisuuden sekä postmodernin ironisen irtonaisuuden välillä, värähtelyksi toivon ja melankolian, naiiviuden ja tietämisen, empatian ja apatian, yhtenäisyyden ja moninaisuuden, totaalisuuden ja fragmentoituneisuuden sekä puhtauden ja epäselvyyden välillä. He huomauttavat, ettei värähtely ole tasaista, vaan ennemminkin heiluriliikkeen kaltaista, jossa innostus muuttuu fanatismiksi, fanatismi ironiaksi, ironia apatiaksi ja apatia taas innostukseksi. Metamoderni haluaa tietoisesti olla irti ajasta ja paikasta ja viitata moniin aikoihin ja paikkoihin samanaikaisesti: tavoitella alati pakenevaa horisonttia. 

Taidepiirit innostuivat van den Akkerin ja Vermeulenin ajatuksista. Läpimurto koettiin marraskuussa 2011, kun New Yorkin Museum of Arts and Design toi avajaisiin van den Akkerin ja Vermeulenin näkemykseen pohjautuvan näyttelyn No More Modern: Notes on Metamodernism. Mukana oli töitä muun muassa Guido van der Werveltä, Mariechen Danzilta ja Pilvi Takalalta. 

Suomessa metamodernismi on terminä vielä ottamassa ensiaskeleitaan. Silti se on jo ehditty kääntää uusviattomuudeksi tai -vilpittömyydeksi. Poliittinen blogisti Lilja Tamminen julkaisi alkuvuodesta 2017 suomenkielisen metamodernismia esittelevän artikkelin, joka tulkitsi käsitettä yhteiskunnallisesta näkökulmasta.

Lähteet 

Taidesuuntaukset
Khaos Publishing

Khaos Publishing Oy on helsinkiläinen vuonna 2014 perustettu kulttuurikustantamo. Kustantamo aloitti julkisen toimintansa 2015 perustamalla verkkokaupan itsenäisille julkaisijoille kesäkuussa ja julkaisemalla syksyllä ensimmäisen oman teoksensa. Vuosina 2016-2020 Khaos Publishing ylläpiti kivijalkakirjakauppaa Kosminen-kulttuuritilan yhteydessä Helsingissä ensin Eerikinkadulla ja myöhemmin Pursimiehenkadulla.

Julkaistuja teoksia 
 Almost All the Flowers in My Mother’s Garden, 2022, Hilla Kurki, ISBN 978-952-68478-6-3
 Wasted Years – Sad, sexy, and artist-run, 2020, toim. Sorbus, ISBN 978-952-68478-5-6
 Kone-Suomi, 2017, toim. Kalle Kinnunen, ISBN 978 952 68478 4 9
 One-Dog Policy, 2016, Maija Astikainen, ISBN 978-952-68478-3-2
 Muistaks ku jotain mut sit ei mitään, 2016, Elmeri Terho, ISBN 978-952-68478-2-5
 History of Ukkeli, 2016, Teemu Keisteri, ISBN 978-952-68478-1-8
 Tekken-antologia, 2015, Juho Hänninen, ISBN 978-952-68478-0-1

Lähteet 
 Sorbus: WASTED YEARS – Sad, sexy and artist-run (Khaos Publishing 2020) kokoaa yksiin kansiin Sorbus-gallerian loiston vuodet. Kuosmanen, Rosa. Edit Media 20.10.2020
 Uusi kustantamo levittää itsenäisten kirjailijoiden töitä. Mattila, Ilkka. Helsingin Sanomat 25.06.2015
 Tee-se-kirja-itse. Jussila, Veera. Ylioppilaslehti 21.12.2016
 A space for us. Forss, C. & Jones, M. Around Journal 16.02.2017
 Kirja-arvostelut: Musiikkikirjojen syksy on täynnä miehisiä tarinoita – HS:n kriitikot valikoivat kiinnostavimmat Helsingin Sanomat. 4.11.2017. Viitattu 17.11.2017.
 Jokelin, Jantso: Suomalaisen konemusiikin tarina on täynnä vaaran tuntua ja vimmaista bailaamista metsissä – Nyt sitä vie maailmalla eteenpäin Alma - Aamulehti Aamulehti. 23.10.2017. Viitattu 17.11.2017.
 Korpijaakko, Nadja: Vieraana Kalle Kinnunen: Weekend-festivaali antaa konemusan pop-puoleen loistavan katsauksen yle.fi. 16.11.2017. Viitattu 17.11.2017.
 Raivio, Herman: Kone-Suomi katsoo urbaania musiikki-ilmiötä sisältäpäin – Siitä on kirjalle sekä etua että haittaa Suomenkuvalehti.fi. 12.11.2017. Viitattu 17.11.2017.
 ”Koirille lässytetään kuin vauvoille” –koirakuvaaja varoittaa eläinten väärinymmärryksestä. Frilander, Aino. Helsingin Sanomat 15.01.2017
 Nämä asiat opin suomalaisten nuorten miesten peloista ja kaipauksesta lukemalla kaksi uutta runokirjaa, toisen Paperi T:ltä. Sarhimaa, Jutta. Nyt.fi 29.09.2016
 Tämä mies piirsi puistossa työttömänä ukkelin, tuli siitä maankuuluksi ja valloittaa nyt Japania Windows 95 -miehenä. Ylitalo, Marko. Nyt.fi 30.04.2016
 Kuukauden kirje: Tekken antologia. Kasper Diem -blogi 03.03.2016

Aiheesta muualla 
 http://khaospublishing.com
 http://kosminen.info

Suomalaiset kirjankustantamot
Heksyyliamiini

Heksyyliamiini eli n-heksyyliamiini on orgaaninen yhdiste, joka luokitellaan primääriseksi amiiniksi. Aine on normaaliolosuhteissa olomuodoltaan väritöntä nestettä. Sen kemiallinen kaava on C6H15N ja rakennekaava CH3(CH2)5NH2. Heksyyliamiinista käytetään myös nimiä 1-heksyyliamiini ja 1-aminoheksaani.

Heksyyliamiinin moolimassa on 101,19 g/mol, sulamispiste –22,9 °C, kiehumispiste 131–132 °C, suhteellinen tiheys  0,77 g/cm3 (vesi = 1,0 g/cm3),  leimahduspiste 29 °C (o.c.) ja CAS-numero 111-26-2. Aine on myrkyllistä vesieliöille. Heksyyliamiini on keskivahva emäs.

Aiheesta muualla 

PubChem: Hexylamine 
Human Metabolome Database (HMDB): Hexylamine 
Kyoto Encyclopedia of Genes and Genomes (KEGG): Hexylamine 
ChemBlink: Hexylamine 

Amiinit
Ducati 1198

Ducati 1198 on Ducatin valmistama urheilullinen moottoripyörämalli. Sitä valmistettiin vuosina 2009–2011. 2011 valmistettiin myös 1198 SP mallia. Se on Ducati 1098 seuraaja ja hyvin samankaltainen, mutta omaa enemmän tehoa ja vääntöä, sekä uudelleen suunnitellut pyörät, kevyemmät ajovalot, luistonesto, sekä muutamia muutoksia maalipinnassa.

Carlos Checa voitti 1198:lla Superbiken maailmanmestaruuden 2011.

Lähteet

1198
Ducati 1199

Ducati 1199 Panigale on Ducatin valmistama urheilullinen moottoripyörämalli. Se esiteltiin 2011 Milanon moottoripyöränäyttelyssä. Ducati 1199 on 1198 mallin seuraaja. Se on nimetty Borgo Panigale kylän mukaan.

Moottoriurheilussa
Syyskuussa 2012 Team Scuderia Zone Rouge Ducati 1199 Panigale talli voitti Le Mansin 24 tunnin ajon moottoripyörien avoimen luokan ja oli kokonaiskilpailun 32. Kuljettajinaan Stéphane Pagani, Phillipe Teissier ja Hervé Royer.

Kolme vuotta myöhemmin Chaz Davies ajoi Superbikessa kaudella 2015 yhteispisteissä toiseksi 1199 Panigale R mallilla.

Lähteet

Aiheesta muualla 

1199
Pyhä Monica

Pyhä Monica (322 Tagaste – 387 Ostia) oli 4. vuosisadalla elänyt kristitty pyhimys ja leski, joka tunnetaan erityisesti pyhän Augustinuksen äitinä. Häntä kunnoitetaan katolisuudessa, ortodoksisuudessa, anglikaanisuudessa ja luterilaisuudessa. Hänen juhlansa oli aikaisemmin 4. toukokuuta ja nykyään 27. elokuuta eli yhden päivän ennen poikansa Augustinuksen juhlapäivää. Suuri osa mitä pyhästä Monicasta tiedetään on peräisin pyhän Augustinuksen kirjoituksista. Naista kunnioitetaan vaikeiden avioliittojen, aviorikosten uhrien, verbaalin pahoinpitelyn ja sukulaisten kääntymyksen suojeluspyhimyksenä. Hänen reliikkinsä vietiin väitetysti Ostiasta Roomaan, jossa ne ovat San Agostinon kirkossa.

Elämä
Pyhä Monica syntyi kristittyyn perheeseen vuonna 332 Tagastessa, Pohjois-Afrikassa. Tultuaan avioikään hänen vanhempansa naittivat hänet väkivaltaiselle pakanalle nimeltä Patricius. Vaimo kesti kärsivällisyydellä aviomiehensä kohtelua ja vuoden ennen kuolemaansa, jolloin pyhä Augustinus oli 17 vuotta vanha, mies kääntyi kristityksi. Perheessä oli kolme lasta, Navigius, Augustinus ja Perpetua. Pojista pyhä Augustinus lähetettiin Karthagoon kehittämään taitojaan ja sivistymään. Hän vietti osittain kevyttä elämää, josta hänen äitinsä vastusti häntä tämän manikealaisuuden lisäksi. 29-vuotiaana pyhä Augustinus päätti lähteä Roomaan, mitä pyhä Monica vastusti peläten tämän kääntymyksen lykkääntyvän. Poika jatkoi suunnitelmassaan ja äiti päätti seurata tätä. Kaupunkiin saapuessaan pyhä Monica sai tietää pojan menneen Milanoon, missä hän oli tullut pyhän piispa Ambrosiuksen vaikutuspiiriin. Löydettyään poikansa kaupungista tämä oli luopunut manikealaisuudesta. Äiti ystävystyi piispan kanssa. Lopulta pyhä Augustinus kääntyi ja pyhä Ambrosius kastoi tämän pääsiäisenä. Pyhä Augustinus ja pyhä Monica lähtivät takaisin Tagasteen, mutta äiti sairastui Ostian satamassa, jossa hän lopulta kuoli.

Galleria

Lähteet
 Pope, H. (1911). St. Monica. Teoksessa The Catholic Encyclopedia. New York: Robert Appleton Company. Viitattu 22. huhtikuuta, 2017 lähteestä New Advent: http://www.newadvent.org/cathen/10482a.htm
 SAINT MONICA, WIDOW—332-387. Teoksessa Lives of Saints. Julkaisija John J. Crawley & Co., Inc. Viitattu 22. huhtikuuta, 2017 lähteestä: http://www.ewtn.com/library/MARY/MONICA.htm

Aiheesta muualla 
 Pyhän Augustinuksen Tunnustukset. New Advent. 
 Pyhän Augustinuksen Tunnustukset. The Stoa Consortium.  

Pyhimykset
The Mystery of Time

The Mystery of Time on Avantasia -musiikkiprojektin studioalbumi, joka on julkaistu vuonna 2013.

Albumi debytoi Suomen virallisen listan sijalla 9.

Kappaleet

Japanin bonuskappaleet

Arvostelut 
 Soundi: 
 Imperiumi.net: 
 Kaaoszine:

Lähteet 

Vuoden 2013 albumit
Avantasian albumit
Topakinoni

Topakinoni (C9H9NO5) on kinoneihin kuuluva aminohappojohdannainen. Yhdistettä esiintyy koentsyyminä useissa kuparia sisältävissä amiinioksidaaseissa kuten diamiinioksidaasissa ja sillä on rooli amiinien aineenvaihdunnassa muun muassa alkaloidien biosynteeseissä. Ensimmäisen kerran topakinonin rakenne selvitettiin vuonna 1990.

Biosynteesi ja rooli koentsyyminä 
Topakinoni muodostuu amiinioksidaaseihin translaation jälkeisessä modifikaatiossa tyrosiiniaminohaposta. Reaktio vaatii Cu2+-ioneja ja happea. Tyrosiini koordinoituu hydroksyyliryhmällään kuparikationiin ja elektroninsiirron jälkeen siitä muodostuu radikaali, joka hapettuu ensin hapen vaikutuksesta L-dopaksi, dopakinoniksi ja edelleen topakinoniksi.

Amiinioksidaasien toiminnassa topakinoni muodostuu hapettuvan amiinin kanssa imiinin eli niin kutsutun Schiffin emäksen. Seuraavassa vaiheessa entsyymi katalysoi tämän imiinin hydrolyysiä aldehydiksi ja topakinonin aminokinoliksi. Topakinoni muodostuu uudelleen kuparin katalysoiman hapetuksen ja hydrolyysin jälkeen.

Lähteet

Aiheesta muualla 
Human Metabolome Database (HMDB): Topaquinone 

Aminohapot
Midnight Sun (televisiosarja)

Midnight Sun (, ) on ruotsalais-ranskalainen rikosdraamasarja, joka alkoi Ruotsissa SVT1-kanavalla lokakuussa 2016. Ranskassa Midnight Sun alkoi Canal+-kanavalla marraskuussa 2016. Suomessa sarjan esittäminen alkoi MTV3:lla 22. huhtikuuta 2017. 

Midnight Sunin ovat kehittäneet Silta-sarjan luojat Måns Mårlind ja Björn Stein. 

Päärooleissa näyttelevät Leïla Bekhti, Gustaf Hammarsten sekä Peter Stormare. Suomalaiset Pelle Heikkilä ja Jessica Grabowsky näyttelevät sivurooleissa.

Juoni
Ruotsin Lapista Kiirunasta löytyy ruumis, joka paljastuu Ranskan kansalaiseksi. Pääsyyttäjä Rutger Burlinin (Peter Stormare) kanssa tapausta tutkimaan saapuu ranskalaispoliisi Kahina Zadi (Leïla Bekhti).

Rooleissa

Ruotsalaiset televisiosarjat
Ruotsalaiset draamasarjat
Ruotsalaiset rikossarjat
Ranskalaiset televisiosarjat
Ranskalaiset draamasarjat
Ranskalaiset rikossarjat
SVT:n televisio-ohjelmat
Canal+:n televisio-ohjelmat
Jussi Huhtala (säveltäjä)

Jussi Huhtala  (s. 27. heinäkuuta 1978)  on suomalainen elokuvasäveltäjä.

Valikoitu filmografia säveltäjänä 

 Rendel 2: Cycle of Revenge 2023

 Gravedigger and the Random People 2022

 Johannes ei kulje Jämsän kautta 2022

 Free Skate 2022

 Kyrsyä 2017

 Backwood Madness 2018

 Bunny the Killer Thing 2015

 He lepäävät Pohjoisessa 2013

 Les Feux Arctiques 2011

 Viimeiset olkiukot 2011

 Synergia 2011

 Myrsky tiimalasissa 2010

Aiheesta muualla 
 

Suomalaiset elokuvasäveltäjät
Elävät henkilöt
Syntymävuosi puuttuu
Uutiskirje

Uutiskirje on kiinnostuneille tilaajille lähetetty julkaisu, joka käsittelee yleensä tarkasti rajattua aihetta ja kertoo tähän aiheeseen liittyvistä ajankohtaisista tapahtumista.

Uutiskirjeet on perinteisesti lähetetty postilla. Pienemmissä harrastajien uutiskirjeissä ei ole aina ollut varaa painotekniikan käyttöön, joten julkaisuja on kopioitu kopiokoneella. Jotkut uutiskirjeet ovat myös tilaamisen yhteydessä vaatineet liittämään mukaan tietyn määrän postimerkkejä, joilla on katettu postituskustannuksia.
Nykyisin uutiskirjeet toimitetaan lähinnä sähköpostilla.

Katso myös 
 Roskaposti

Aiheesta muualla 

 Digimarkkinoinnin asiantuntija Henna Eklundin blogiteksti "Uutiskirje - 6 vinkkiä aloittelijalle" (nextlevel.fi/blogi)

Media
Friedrich Schreyvogel

Friedrich Schreyvogel (17. heinäkuuta 1899 – 1976) oli saksalainen kirjailija, Wienin musiikki- ja taideakatemian professori ja vuodesta 1954 lähtien päädramaturgi Burgteaterissa. Schreyvogel julkaisi sekä runoja, romaaneita että näytelmiä. Hänen tuotannostaan ilmentyy kristillisen vanhan Itävallan traditio. Schreyvogelin tuotanto lukeutuu historiallisen romaanin perinteeseen.

Lähteet 

Saksalaiset kirjailijat
Vuonna 1899 syntyneet
Vuonna 1976 kuolleet